joelniklaus/EU_Wikipedias huggingface dataset:
Istanbul

Istanbul (bit-Tork: İstanbul), storikament magħrufa bħala Biżanzju u Kostantinopli, hija l-ikbar belt fit-Turkija, u ċ-ċentru storiku, kulturali u ekonomiku tal-pajjiż. Istanbul hija belt transkontinentali fl-Ewrasja li tmiss mal-istrett tal-Bosforu (li jaqsam l-Ewropa u l-Asja) bejn il-Baħar ta' Marmara u l-Baħar l-Iswed. Il-popolazzjoni ta' madwar ħmistax-il miljun ruħ fiż-żona metropolitana tagħmel lil Istanbul waħda mill-ikbar bliet fid-dinja skont il-popolazzjoni, u l-ikbar waħda fl-Ewropa. 

Stabbilita għall-ħabta tas-sena 660 Q.K. bl-isem ta' Biżanzju, il-belt kibret fid-daqs u fl-influwenza biex saret fost l-iktar bliet importanti fl-istorja. Wara li ngħatat isem ġdid ta' Kostantinopli fis-sena 330 W.K., ir-rwol tagħha kiber għal kapitali imperjali għal sittax-il seklu, mill-Imperu Ruman/Biżantin (330-1204) sal-Imperu Ottoman (1453-1922). Kienet strumentali fl-avvanz tal-Kristjaneżmu matul iż-żminijiet tar-Rumani u l-Biżantini, sakemm il-ħakma Ottomana tal-1453 wasslet għat-trasformazzjoni Iżlamika u saret is-sede tal-Kaliffat Ottoman. Sal-1923 serviet bħala l-belt kapitali Ottomana (bl-isem ta' Kostantinopli) sakemm il-kapitali tmexxiet għal Ankara.

Il-belt żammet post strateġiku bejn il-Baħar l-Iswed u l-Mediterran. Kienet ukoll fit-traġitt tat-Triq tal-Ħarir. Ikkontrollat ukoll numru ta' vjaġġi ta' ferroviji bejn il-Balkani u Lvant Nofsani, u kienet l-unika rotta marittima bejn il-Baħar l-Iswed u l-Mediterran. Fl-1923, wara l-Gwerra tal-Indipendenza, Ankara ġiet magħżula bħala l-belt kapitali tat-Turkija u l-isem tal-belt inbidel għal Istanbul. Madanakollu, il-belt xorta waħda żammet l-importanza ġeopolitika u kulturali. 

'Il fuq minn tnax-il miljun viżitatur żaru Istanbul fl-2015, ħames snin wara li ġiet imsemmija bħala l-Kapitali Ewropea tal-Kultura, biex b'hekk il-belt hi l-ħames fost l-iktar destinazzjonijiet miżjura fid-dinja. L-attrazzjonijiet il-kbar huma ċ-ċentru storiku, parzjalment imniżżel bħala Sit ta' Wirt Dinji tal-UNESCO, u ż-żoni kulturali u ta' divertiment jinsabu tul il-port, il-Qarn tad-Deheb.

Sit ta' Wirt Dinji 

Iż-Żoni Storiċi ta' Istanbul ġew iddeżinjati bħala Sit ta' Wirt Dinji tal-UNESCO fl-1985. Fl-2017 kien hemm modifika żgħira fil-konfini tas-sit.

Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet" u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

Referenzi

Ħoloq esterni 
  

Siti ta' Wirt Dinji
Turkija
Bliet Ewropej
Kapitali Ewropea tal-Kultura

Il-Kapitali Ewropea tal-Kultura hija belt magħżula mill-Unjoni Ewropea (UE) għal perjodu ta' sena li matulha jiġu organizzati numru ta' avvenimenti kulturali. Huma ħafna l-bliet li sfruttaw dan iż-żmien sabiex ikebbsu l-patrimonju kulturali tagħhom biex b'hekk jerġgħu jtellgħu l-profil tagħhom fuq skala internazzjonali.

Għas-sena 2020, Galway u Rijeka huma l-bliet magħżula għal dan it-titlu.

Storja 

L-idea tal-Belt Ewropea tal-Kultura tnediet nhar il-13 ta' Ġunju 1985 mill-Kunsill tal-Unjoni Ewropea fuq inizzjativa ta' Melina Mercouri, li kienet tkopri l-inkarigu ta' Ministru tal-Kultura fil-gvern Grieg, bħala mezz biex jingħaqdu ċ-ċittadini Ewropej. L-ewwel belt magħżula filfatt kienet Ateni fl-1985. Minn dak iż-żmien, l-inizjattiva kellha iktar suċċess u l-impatt kulturali u soċjo-ekonomiku kiber grazzi għan-numru ta' viżitaturi li żaru l-bliet magħżula. Oriġinarjament, it-titlu ta' dan l-avveniment kien il-Belt Ewropea tal-Kultura, sakemm dan inbidel matul il-presidenza Ġermaniża tal-1999.

Sal-2004, il-kandidati kienu jiġu magħżula fuq bażi intergovernattiv fejn l-istati membri jagħżlu b'mod unanimu l-bliet l-iktar adattati biex itellgħu l-avveniment u l-Kummissjoni Ewropea tiggarantixxi sussidju għall-bliet magħżula kull sena. Mill-2005, l-istituzzjonijiet Ewropej bdew jieħdu sehem fil-proċedura tal-għażla.

Skont studju mħarreġ mill-Kummissjoni fl-2004, dawn wera li l-għażla tal-Kapitali Ewropea tal-Kultura sservi ta' katalist għall-iżvilupp kulturali u t-trasformazzjoni tal-belt. B'hekk, il-benefiċċji soċjo-ekonomiċi u l-impatt fuq il-belt magħżula huma kkunsidrati fl-għażla tal-ibliet.

Lista

Referenzi

Ħoloq esterni 

  Sit uffiċjali
Timor tal-Lvant

It-Timor tal-Lvant (Lingwa Portugiża: Timor-Leste, Lingwa Tetum: Timór Lorosa'e, uffiċjalment Repubblika Demokratika ta' Timor tal-Lvant (Lingwa Portugiża: República Democrática de Timor-Leste, Lingwa Tetum: Repúblika Demokrátika Timór-Leste) huwa pajjiż fl-Asja tax-Xlokk bil-belt kapitali tiegħu Dili. Il-popolazzjoni tal-pajjiż hija stmata li tikkonsisti f'1.4 miljun ċittadin. Huwa l-akbar mija u ħamsa u disgħin u wieħed fid-dinja, it-territorju tiegħu jkopri erja ta' 15,007 kilometru kwadru (5,794 mi kw).

Referenzi 

Timor tal-Lvant
Turkmenistan

It-Turkmenistan (Lingwa Turkmen: Türkmenistan/Түркменистан, uffiċjalment Repubblika tat-Turkmenistan (Lingwa Turkmen: Türkmenistan Respublikasy huwa pajjiż fl-Asja Ċentrali bil-belt kapitali tiegħu Ashgabat. Il-popolazzjoni tal-pajjiż hija stmata li tikkonsisti f'6 miljun ċittadin. Huwa l-mija u tlettax l-ikbar pajjiż fid-dinja; it-territorju tiegħu jkopri erja ta' 491,210 kilometru kwadru (189,660 mi kw).

Referenzi 

Turkmenistan
Pajjiżi tal-Asja
James Martin

James Martin (1857, il-Marsa, Malta — Liżbona, 1925, il-Portugall) kien esploratur Malti ta' inteliġenza kbira iżda li kien ibati mid-dislessija. Il-mara li żżeweġ nafu li kienet bint tabib Portugiż iżda li ftit li xejn hemm informazzjoni dwarha. 

Sakemm kellu seba' snin mar l-iskola iżda kellu jieqaf minħabba il-kundizzjoni li kellu. Missier kien jaħdem fuq il-baħar u għalhekk it-tfajjel James seta' jqatta' ħafna ħin il-Port il-Kbir. Hemmhekk iltaqa' ma bosta baħrin  fejn seta' jisma' ġrajjiet diversi dwar artijiet imbegħdin. James kien jibqa' imsaħħar jisma' dawn l-istejjer. Aktar ma beda' jgħaddi iż-żmien, aktar James kien jitħajjar li jaħdem fuq il-baħar - wieħed mill-ewwel xogħlijiet tiegħu kien ta' ħajjat tal-qlugħ, iżda dan l-impjieg ma' kienx jirrendilu wisq għaldaqstant malli wasal fl-età ta' sittax-il sena, James daħal baħri mal-flotta Inġliża li dak iż-żmien kienet għadha tiggverna lill-Gżejjer Maltin. Permezz ta' dan ix-xogħol huwa seta' jaqta' xewqtu li jdur ħafna pajjiżi. 

Vjaġġ importanti ta' dan l-esploratur huwa dak lejn l-Afrika. Tant baqa' impressjonat minn dan il-kontinent li ddeċieda li jibqa' hemm. Ta' bniedem ta' intelliġenza kbira li kien ma damx ma' tgħallem il-lingwi tal-post. Għamel ukoll ħafna ħbieb Afrikani, fosthom kapijiet ta' rħula u tribujiet li kienu jħobbu ħafna il-karattru ferrieħi tiegħu. 

Darba James Martin iltaqa' ma esploratur Ingliż. Dan stiednu jmur miegħu fuq spedizzjoni lejn il-Muntanja Kilimanġaro. Il-post kien dak fejn tgħix it-tribù Maasai, din hi tribù magħmula minn ġellieda ħorox. 

Wara il-vjaġġ imsemmi Martin waqqaf mix-xogħol, però ma kienx it-tmiem tal-avventuri tiegħu minħabba l-fatt li kellu ħafna domandi min-neguzjanti biex imur magħhom fuq vjaġġi twal f'dawn l-artijeit tal-kontinent Afrikan.
Palaw

Palau (Lingwa Palauan: Belau, uffiċjalment Repubblika ta' Palau (Lingwa Palauan: Beluu er a Belau huwa pajjiż fl-Oċeanja bil-belt kapitali tiegħu Melekeok. Il-popolazzjoni tal-pajjiż hija stmata li tikkonsisti f'18,090 ċittadin. Huwa l-mija u tmenin pajjiż fid-dinja bħala kobor, u t-territorju tiegħu jkopri erja ta' 459 kilometru kwadru (177 mi kwadru).

Referenzi 

Pajjiżi tal-Oċeanja
Stati Federati tal-Mikroneżja

L-Istati Federali tal-Mikroneżja huma pajjiż fl-Oċeanja u l-belt kapitali tagħhom hija Palikir. Huwa stmat li l-popolazzjoni tal-pajjiż tikkonsisti f'115,023 ċittadin. Huma l-mija u tmien pajjiż bħala daqs fid-dinja, u t-territorju tagħhom ikopri erja ta' 702 kilometri kwadri (271 mi kw).

Referenzi 

Pajjiżi tal-Oċeanja
Marcelo Valle Silveira Mello

Marcelo Valle Silveira Mello (Brasília, 9 ta 'Awwissu 1985) huwa Brażiljan hacker tas-sigurtà.  Huwa ġie arrestat fl-2018 waqt Operação Bravata minħabba inċitament tal-vjolenza.  Bħalissa qed jiskonta sentenza ta ’41 sena.

Huwa hedded u attakka għal bosta snin lill-Arġentina Lola Aronovich, professur fl-Università Federali ta' Ceará li għandha Grad ta' Tobba bl-Ingliż u qattgħet snin tinnega l-prattiki ta ' Mello. L-azzjonijiet ta' Aronovich ispiraw il-liġi 13,642 / 2018, sanzjonata fl-2019, li tawtorizza lill-Pulizija Federali tinvestiga misoġenija fuq l-internet.

Referenzi 

Nies ħajjin
Twieldu fl-1985
Nies Brażiljani
Jum Ewropew tan-Numru ta’ Emerġenza

Il-Jum Ewropew tan-Numru ta’ Emerġenza jitfakkar kull sena fil-11 ta’ Frar madwar l-Ewropa kollha. Il-jum ġie introdott mill-Unjoni Ewropea fl-1991 biex jippromwovi s-servizz u l-użu tajjeb tan-numru ta’ emerġenza li jista’ jintuża fl-Ewropa kollha.

Sejħa ta’ emerġenza madwar l-Ewropa 

In-numru 112 jista’ jintuża fl-Istati Membri kollha f’każi ta’ emerġenza. Xi pajjiżi Ewropej għandhom numri oħra flimkien mal-112. Sa mis-sena 2008, is-servizz jista’ jintlaħaq minn kull linja fissa jew ċellulari tat-telefon madwar l-Unjoni Ewropea u huwa bla ħlas. Minħabba l-firxa wiesgħa ta’ għarfien tiegħu, in-numru 112 sar simbolu komuni ta’ għajnuna u appoġġ, imma wkoll tal-Unjoni Ewropea b’mod ġenerali.

Oriġini 

Il-Parlament Ewropew, il-Kunsill tal-Unjoni Ewropea u l-Kummissjoni Ewropea, iffirmaw konvenzjoni fl-2009 biex kull sena jibda jitfakkar il-jum Ewropew tal-112. Dan il-jum hu maħsub biex ikattar l-għarfien mal-Ewropa kollha dwar l-użu u l-vantaġġi tan-numru Ewropew ta’ emerġenza. Il-jum tal-11 ta’ Frar intgħażel minħabba li d-data tirrifletti n-numru nnifsu – 11 u 2. L-idea li jiġi ddedikat dan il-jum bdiet tiġi diskussa fl-2007 fil-Parlament Ewropew fil-kuntest tal-preparamenti għad-Dikjarazzjoni tal-Parlament Ewropew dwar in-numru Ewropew ta’ emerġenza 112.
Il-ħtieġa li jikber l-għarfien tan-numru ta’ emerġenza Ewropew 112 ġiet ikkonfermata minn stħarriġ tal-Ewrobarometru 228 fi Frar 2008: bħala medja Ewropea, 22% biss ta’ dawk li ħadu sehem fl-istħarriġ kienu jafu li n-numru 112 jgħodd għall-Unjoni Ewropea kollha. F’Malta, kienu jafu bih 11% biss. Dan ġie kkonfermat fl-2009 (24% medja Ewropea, 17% f’Malta)  u fl-2010 (25% medja Ewropea, 19% f’Malta).

Ċelebrazzjoni 

Fl-Ewropa jittieħdu ħafna inizjattivi kull sena biex jitfakkar il-Jum Ewropew 112. Xi inizjattivi jittieħdu mill-politiċi u uffiċjali tal-gvern, oħrajn minn entitajiet ta’ salvataġġ u tal-protezzjoni ċivili, kif ukoll għaqdiet mhux governattivi. F’Malta, fis-sena 2020, il-korp tal-pulizija, l-armata u uffiċjali tal-protezzjoni ċivili organizzaw attività fi skola primarja dwar kif in-numru 112 jintuża b’mod responsabbli  . Attivitajiet simili ġew organizzati mal-Ewropa kollha, bħal pereżempju fi Brussell, fejn il-Manneken-Pis tlibbes kostum tal-112, jew fl-Estonja, b’kompetizzjoni għall-familji u tfal tal-kindergarten li fiha kellhom jiktbu ‘112’ fis-silġ u jibagħtu ritratt.

Referenzi 

Unjoni Ewropea
Jiem internazzjonali
Giornale di Malta

Il-Giornale di Malta kienet gazzetta ppubblikata fil-protettorat Ingliż ta’ Malta bejn l-1812 u l-1813. Matul dawk is-snin kienet l-unika pubblikazzjoni perjodika f’Malta. Il-Giornale di Malta kienet preċeduta minn Il Cartaginese (1804-1805) u warajha, fl-1813, bdiet toħroġ il-Gazzetta del Governo di Malta li eventwalment saret dik li llum hija magħrufa bħala l-Gazzetta tal-Gvern.  

B'kollox ġew ippubblikati 94 ħarġa tal-gazzetta. L-ewwel 46 ħarġa tal-gazzetta hu maħsub li ġew stampati fl-istampa tar-Reġiment ta' Sqallija f'Malta, u wara mill-istamperija tal-gvern f'Malta.  

Kopji ta' din il-pubblikazzjoni jinstabu kkonservati fil-Bibljoteka Nazzjonali ta' Malta.

Referenzi 

Gazzetti Maltin
Gazzetti li kienu ppubblikati f'Malta
Il Cartaginese

Il Cartaginese kienet gazzetta ppubblikata fil-protettorat Ingliż ta' Malta bejn l-1804 u l-1805. Matul dawk is-snin, kienet l-unika pubblikazzjoni perjodika f'Malta. Il Cartaginese kienet preċeduta minn L'Argo (1804) u kienet segwita mill-Giornale di Malta (1812–1813).

L-edituri tal-gazzetta kienu Vittorio Barzoni u Gavino Bonavita, u kienet tiffoka fuq aħbarijiet barranin. Il-pubblikazzjoni tagħha kienet ikkontrollata mill-gvern u kien fiha propaganda kontra l-Franċiżi. Il-gazzetta ġeneralment kien ikun fiha tmien paġni u ġieli kien ikollha suppliment. B'kollox ħarġu 15-il edizzjoni u kull waħda kellha ċirkolazzjoni ta' bejn 400 u 1000 kopja. Il-gazzetta ma rnexxietx, possibilment minħabba li l-maġġoranza tal-popolazzjoni dak iż-żmien kienet illitterata. 

Kopji ta' din il-pubblikazzjoni jinstabu kkonservati fil-Bibljoteka Nazzjonali ta' Malta.

Referenzi 

Gazzetti Maltin
Gazzetti li kienu ppubblikati f'Malta
L'Argo

L'Argo kienet gazzetta ppubblikata fil-protettorat Ingliż ta' Malta fl-1804. Fiż-żmien meta kienet toħroġ, kienet l-unika pubblikazzjoni perjodika f’Malta. L'Argo kienet preċeduta minn Foglio d'Avvisi (1803–1804) u kienet segwita minn Il Cartaginese (1804–1805). 

L-edituri tal-gazzetta kienu Vittorio Barzoni u Gavino Bonavita, u kienet iffokata fuq aħbarijiet barranin. Il-pubblikazzjoni tagħha kienet ikkontrollata mill-gvern, u kien fiha propaganda anti-Franċiża. Total ta' disa' ħarġiet ġew ippubblikati sa Settembru 1804, u ċ-ċirkolazzjoni tal-aħħar żewġ edizzjonijiet tal-gazzetta kienet ta' 400 kopja kull wieħed. Kull kopja tal-gazzetta kienet tiswa 12-il gran.  

Kopji ta' din il-pubblikazzjoni jinstabu kkonservati fil-Bibljoteka Nazzjonali ta' Malta.

Referenzi 

Gazzetti Maltin
Gazzetti li kienu ppubblikati f'Malta
Foglio d'Avvisi

Il-Foglio d'Avvisi kienet l-ewwel gazzetta fil-protettorat Ingliż ta' Malta,  u ġiet ippubblikata bejn l-1803 u l-1804. Matul dawk is-snin, kienet l-unika pubblikazzjoni perjodika f’Malta. Il-Foglio d'Avvisi kienet ippreċeduta mill-Journal de Malte(1798) matul l-okkupazzjoni Franċiża ta' Malta u ġie sostitwit minn  L'Argo  (1804).  

Il-pubblikazzjoni tagħha kienet ikkontrollata mill-gvern, u kien fiha propaganda anti-Franċiża.  Iċ-ċirkolazzjoni tal-gazzetta kienet ta' madwar 500 kopja.  

Kopji ta' din il-pubblikazzjoni issa jinsabu kkonservati fil-Bibljoteka Nazzjonali ta' Malta .

Referenzi 

Gazzetti Maltin
Gazzetti li kienu ppubblikati f'Malta
Malta (Quotidiano Nazionalista)

Il-Malta (sottotitolata " Quotidiano nazionalista "), xi kultant magħrufa wkoll bħala Gazzetta Maltese, kienet gazzetta bil-lingwa Taljana mwaqqfa fl-1883 fil-Kolonja ta' Malta .

Storja 
Fortunato Mizzi waqqaf il-gazzetta bħala pubblikazzjoni bil-lingwa Taljana f’Malta, li dak iż-żmien kienet kolonja Ingliża. 

Fl-għoxrinijiet u t-tletinijiet, il-Malta, immexxija minn Enrico Mizzi, iben Fortunato, kienet il-gazzetta tal-Italofili irredentisti Maltin miġbura fil-Partito Nazionalista .  

Wara d-dħul tal-Italja fit-Tieni Gwerra Dinjija, f'Ġunju 1940 il-gazzetta ġiet trasferita lejn Ruma, fejn kienet tinkiteb minn emigranti irredentisti. Ippubblikat minn Calogero Tumminelli, il-frekwenza tagħha nbidlet minn kuljum għal kull ħmistax.  Il-pubblikazzjoni tal-gazzetta waqfet f'Lulju tal-1943.

Referenzi 

Storja ta' Malta
Gazzetti Maltin
Gazzetti li kienu ppubblikati f'Malta
Gazzetta tal-Gvern ta' Malta

Il-Gazzetta tal-Gvern ta' Malta (Ingliż: Malta Government Gazette, Taljan: Gazzetta del Governo di Malta) hija gazzetta uffiċjali ppublikata mid-Dipartiment tal-Informazzjoni tal-Gvern ta' Malta. Ġiet ippubblikata għall-ewwel darba fl-1813 meta l-gżejjer kienu kolonja Ingliża, u baqgħet tiġi ppubblikata wara li Malta saret indipendenti fl-1964. Illum il-gazzetta hija kemm bil-Malti kif ukoll bl-Ingliż; edizzjonijiet ta' qabel l-indipendenza kienu bit-Taljan jew b'taħlita ta' xi wħud minn dawn it-tliet lingwi. Mill-2015 il-gazzetta qed tiġi ppubblikata b'format diġitali, għalkemm ammont limitat ta' kopji fiżiċi huma stampati biex jinżammu f'arkivji.

Storja
Il-Journal de Malte, gazzetta ppublikata fi żmien l-okkupazzjoni Franċiża tal-1798, hi meqjusa bħala l-predeċessur tal-Gazzetta tal-Gvern ta' Malta. Wara li Malta saret protettorat tal-Ingliżi fl-1800, diversi gazzetti ġew ippublikati mill-gvern b'numru ta' titli differenti: Foglio d'Avvisi (1803–1804), L'Argo (1804), Il Cartaginese (1804–1805) u l-Giornale di Malta (1812–1813).

L-ewwel edizzjoni tal-Gazzetta del Governo di Malta ġiet ippublikata fis-27 t'Ottubru 1813. L-ewwel edizzjoni bit-titlu Malta Government Gazette bl-Ingliż kienet ippublikata fis-7 t'Awwissu 1816. Qabel Malta ngħatat il-libertà tal-istampa fl-1839, din kienet l-unika gazzetta ppublikata fil-gżejjer Maltin. Wara l-1930, il-gazzetta bdiet tiġi ppublikata bi tliet lingwi: l-Ingliż, il-Malti u t-Taljan.

Wara l-indipendenza fl-1964, il-gazzetta bdiet tiġi ppublikata bil-Malti u l-Ingliż, bit-titlu bil-Malti ta' Gazzetta tal-Gvern ta' Malta. Edizzjonijiet stampati tal-gazzetta twaqqfu fl-2015, u minn dakinhar 'l hawn il-gazzetta saret disponibbli biss bħala verżjoni diġitali fuq il-websajt tad-Dipartiment tal-Informazzjoni. Madankollu, 25 kopja fiżika ta' kull edizzjoni baqgħu jiġu stampati sabiex jinżammu mid-Dipartiment tal-Informazzjoni u mill-Bibljoteka Nazzjonali ta' Malta.

Id-Dipartiment tal-Informazzjoni għandu arkivji ta' edizzjonijiet tal-gazzetta ppublikati mill-1813.

Referenzi

Ħoloq esterni
Gazzetta tal-Gvern fil-format PDF
Indiċi tal-Gazzetta tal-Gvern

Gazzetti Maltin
Gvern ta' Malta
Gvern ta' Malta

Il-Gvern ta' Malta huwa l-fergħa eżekuttiva tal-Istat Malti. Huwa magħmul mill-Kabinett u s-Segretarji Parlamentari. Il-Prim Ministru huwa maħtur mill-President ta' Malta, bil-President jieħu d-deċiżjoni tiegħu jew tagħha abbażi tas-sitwazzjoni fil-Kamra tad-Deputati ta' Malta. Il-Prim Ministru huwa responsabbli biex jassenja dipartimenti tal-gvern lis-Segretarji Permanenti. Il-President ta’ Malta jaħtar ukoll il-kumplament tal-kabinett bil-kunsens tal-Prim Ministru ta' Malta.

Ara wkoll 

 Lista tal-gvernijiet Maltin 
 Kabinett ta' Malta
 Gazzetta tal-Gvern ta' Malta
 Kunsilli lokali ta' Malta

Referenzi 

Gvern ta' Malta
Veliko Tarnovo

Veliko Tarnovo hija belt fil-Bulgarija. Din kienet il-belt kapitali tal-pajjiż bejn l-1185 u l-1393. Il-belt għandha popolazzjoni ta' 73,120 ruħ (sal-2015).

Bliet tal-Bulgarija
Karlu VI ta' Asburgu

Karlu VI, (1 ta’ Ottubru, 1685, Vjenna, l-Awstrija - 20 ta’ Ottubru, 1740, Vjenna), kien Imperatur Ruman Imqaddes mill-1711 u, bħala Karlu III, kien arċiduka tal-Awstrija u re tal-Ungerija. Bħala pretendent għat-tron ta' Spanja (bħala Karlu III), huwa pprova mingħajr suċċess jerġa' jistabbilixxi l-imperu globali tal-antenat tiegħu tas-seklu 16, Karlu V. Kien l-awtur tas-Sanzjoni Pragmatika, maħsub biex jippermetti lil bintu Marija Tereża tirnexxi wara l-estinzjoni tal-linja maskili diretta tad-Dar ta’ Asburgu.

It-tieni iben tal-imperatur Leopoldu I, Karlu kien pretendent għat-tron Spanjol meta sar vakant fuq il-mewt ta' Karlu II fl-1700. Wara li faqqgħet il-Gwerra tas-Suċċessjoni Spanjola (1701), il-biċċa l-kbira tal-Ġermanja, hekk kif l-Ingilterra, il-Provinċji tal-Pajjiżi l-Baxxi u l-Portugall irrikonoxxew lil Karlu. Mill-1704 sal-1711 huwa pprova jimponi l-ħakma tiegħu imma rnexxielu biss fil-Katalonja. Bil-mewt ta' ħuh il-kbir, l-imperatur Ġużeppi I, fl-1711, wiret it-territorji Awstrijaċi kollha. Wara li l-alleati tiegħu, ma ridux jittolleraw restawr tal-imperu ta' Karlu V, abbandunawh u għarfu lil Filippu V ta' Bourbon bħala re ta' Spanja bit-Trattat ta' Utrecht (1713). Karlu, li kien ġie elett Imperatur Imqaddes Ruman fl-1711, kien imġiegħel jitlaq Spanja iżda kompla l-gwerra kontra Franza sal-1714, meta, bit-Trattat ta' Rastatt, kiseb territorji fl-Italja b'kumpens parzjali għat-telf ta' Spanja. Il-konsulenti Spanjoli tiegħu, madankollu, baqgħu jeżerċitaw influwenza kbira għal numru ta 'snin. Wara r-ritorn tal-paċi fil-Punent, mexxa gwerra ta' suċċess kbir kontra l-Imperu Ottoman (1716-1818), li rriżulta f'gwadanji kbar fl-Ungerija u s-Serbja. Huwa kompla jsaħħaħ l-imperu tiegħu billi waqqaf kumpanija lukrattiva, il-Kumpanija ta' Ostend (1722–31), li finalment ġiet abbandunata taħt pressjoni Ingliża u Olandiża, u kabbar il-port ta' Trieste. Lejn it-tmiem tar-renju tiegħu l-fortuni tal-Awstrija naqsu. Karlu tilef il-Gwerra tas-Suċċessjoni Pollakka (1733-38), u kunflitt ġdid mat-Turkija (1736-39) wassal għat-telf tal-biċċa l-kbira tat-territorji tax-xlokk miksuba fl-1718.

Il-preokkupazzjoni ewlenija ta' Karlu f'dak il-mument kienet, madankollu, ir-regolamentazzjoni tas-suċċessjoni ta' Habsburg. Sa mill-1713 kien ippromulga s-Sanzjoni Pragmatika, li permezz tagħha l-artijiet tal-Awstrija kellhom jgħaddu indiviżi lill-werrieta nisa tiegħu fl-assenza ta' werrieta rġiel. Peress li l-uniku iben miet kmieni, huwa ħalla il-wirt tiegħu lil bintu l-kbira, Maria Tereża. Ħadem bil-ħeġġa biex jagħmel ftehim mill-poteri Ewrope u deher li fiż-żmien ta' mewtu kien irnexxielu jwettaq dan l-iskop. Iżda fil-fatti ma kienx irnexxielu u MarijaTereża kellha tiġġieled bosta gwerer qabel ma setgħet tistabbilixxi ruħha b'mod sikur bħala l-eredi ta' missierha.
Robert Hamilton

Robert Hamilton (Ħamrun, 25 ta' Frar 1894 - 2 ta' Settembru 1945), kien Speaker tal-Parlament u Ministru fis-snin għoxrin tas-seklu għoxrin.

Edukazzjoni 
Ħa l-edukazzjoni tiegħu fil-Floriana Garrison School u fid-Dockyard School. Ta' 14-il sena daħal id-Dockyard u għamel sakemm kellu 27 sena meta daħal fil-politika.

Politika 
Flimkien ma' Strickland u oħrajn kien wieħed mill-fundaturi tal-Anglo-Maltese Party li iktar tard sar il-Partit Kostituzzjonali. Sar l-iżgħar membru tal-Ewwel Parlament Malti meta kien elett fl-1921 u reġa' kien elett it-tliet elezzjonijiet ta' wara. 

Kien l-ewwel wieħed li tkellem bil-Malti fil-Parlament. 

Kien Speaker tal-Parlament (1927-1929) u Ministru tal-Posta u x-Xogħol (1929-1930). 

Kien hu ukoll li fl-1923, meta kien fl-Oppożizzjoni, f'mument ta' rabja tefa' l-linka lil deputat tal-gvern u tebba' l-Arazzi tal-Parlament. 

Hamilton miet ta' 51 sena meta kien Brisbane, l-Awstralja.

Politiċi Maltin
Regatta Nazzjonali Maltija

Ir-Regatta Nazzjonali Maltija hija regatta tal-qdif li ssir darbtejn fis-sena fil-31 ta’ Marzu Jum il-Ħelsien biex tfakkar l-irtirar tat-truppi Ingliżi u r-Royal Navy minn Malta u fit-8 ta’ Settembru Jum il-Vitorja rispettivament. Ir-Regatta tpoġġi 7 parteċipanti kontra xulxin fuq 11-il Razza Regatta Tradizzjonali ta’ Malta ta’ 1,040 metru kull waħda li jkopru żewġ kategoriji u t-tellieqa tan-nisa. Ir-Regatta ssir fil-Port il-Kbir u bħala avveniment nazzjonali, tiġbed eluf ta ’spettaturi sena wara sena.

Format tal-Kompetizzjoni 
Qaddiefa minn 7 klabbs differenti jikkompetu f’żewġ kategoriji. Il-Kategorija 'Miftuħa' hija ddedikata għal qaddiefa professjonali filwaqt li l-Kategorija 'B' hija maħsuba għal qaddiefa li għadhom ma sarux esperjenza. Kull kategorija tinkludi ħames tiġrijiet u l-klabb li jikseb l-ogħla numru ta 'punti mill-ħames tiġrijiet jirbaħ il-kategorija rispettiva. 

Kull tellieqa fiha dgħajsa tal-qdif differenti u jingħataw punti għall-ewwel tliet pjazzamenti. In-numru ta 'punti għandu t-tendenza li jvarja minn tellieqa għal oħra, bl-akbar numru ta' punti assenjati għall-aħħar tellieqa, u b'hekk jiġi żgurat li l-kompetizzjoni tibqa' interessanti sa l-aħħar nett. 

Fit-8 ta' Settembru 2018 taħt il-presidenza tal-president il-ġdid elett is-Sur Stephen Paris it-tellieqa tan-nisa reġgħet saret wara 40 sena. Għal dawn it-tiġrijiet hemm ukoll tarka li tintrebaħ mir-rebbieħa u tinżamm għal sena.

Parteċipanti 

 Bormla Regatta Club https://www.facebook.com/bormlarowingclub/?eid=ARAWsyJuey6g0M0BvCFJ7oSYh8Q7qhrCjkBgzHNWoECgDbwxR0lN4Fapw1zOrOVQBUf_eMP_sC-l-B- 
 Birzebbuga Regatta Club https://www.facebook.com/search/top/?q=birzebbuga%20regatta%20club&epa=SEARCH_BOX 
 Birgu Regatta Club https://www.facebook.com/Vittoriosa-Regatta-Club-2021599351216624/ 
 Kalkara Regatta Club https://www.facebook.com/search/top/?q=kalkara%20regatta%20club&epa=SEARCH_BOX 
 Marsa Regatta Club https://www.facebook.com/search/top/?q=marsa%20regatta&epa=SEARCH_BOX 
 Marsamxett Regatta Club https://www.facebook.com/MarsamxettVallettaRegattaClub/ 
 Senglea Regatta Club https://www.facebook.com/ISLATACACU/

Referenzi

Rabtiet esterni 

 Malta Rowing Association 
 https://www.whatson.com.mt/en/home/events/16993/31st-march-regatta.htm 
 https://www.independent.com.mt/articles/2019-07-03/sports-others/Annual-Regatta-Youths-to-be-held-on-6-July-in-Rinella-Bay-Kalkara- 6736210385 
 https://www.facebook.com/maltaregatta/ 
 https://www.google.com/search?q=malta+regatta&rlz=1C1GCEU_enMT854MT854&sxsrf=ACYBGNR99zpOnjIx5MGo3s8ZcbjKZ2zM2g:1568882687575&source=lnms&tbm=isch&sa=X&ved=0ahUKEwiI3KW6v9zkAhVSEVAKHT1iAfkQ_AUIEigB&biw=1024&bih=657
Awtorità tal-Ippjanar

L-Awtorità tal-Ippjanar (Ingliż: Planning Authority, PA) hi aġenzija tal-Gvern ta' Malta li hi responsabbli għall-użu tal-art u għall-ippjanar f'Malta.

L-awtorità ġiet stabbilita fl-4 t'April 2016 meta nqasmet l-Awtorità ta' Malta dwar l-Ambjent u l-Ippjanar (MEPA). Dan wassal ukoll għall-kreazzjoni tal-Awtorità għall-Ambjent u r-Riżorsi.

Struttura
L-Awtorità tal-Ippjanar tikkonsisti f'numru ta' bordijiet u kumitati:

Kunsill Eżekuttiv
Bord tal-Ippjanar
Kummissjoni tal-Ippjanar
Kumitat Konsultattiv Agrikolu
Kumitat ta' Konsulenza dwar id-Disinn
Fond għall-Ippjanar tal-Iżvilupp

Referenzi

Aġenziji tal-Gvern ta' Malta
Aġenzija tal-Aħbarijiet tan-Niġerja

L-Aġenzija tal-Aħbarijiet tan-Niġerja (Ingliż: News Agency of Nigeria, NAN) hija aġenzija tar-rappurtar tal-aħbarijiet li hija proprjetà u mmexxija mill-Gvern Federali tan-Niġerja bħall-Awtorità tat-Televiżjoni Niġerjana. NAN ġie ffurmat parzjalment biex ixerred aħbarijiet faċilment madwar il-pajjiż u lill-komunità internazzjonali u wkoll bħala mezz biex jiġu miġġielda stejjer negattivi dwar in-Niġerja.

L-aġenzija ġiet stabbilita b' digriet promulgat f'liġi fl-10 ta' Mejju 1976, iżda bdiet topera sentejn wara. F'Marzu 1978, ġie inawgurat bord tad-diretturi waqt li fit-2 ta' Ottubru 1978 bdew operazzjonijiet ta' aħbarijiet pilota.

NAN jipprovdi Servizz ta' Aħbarijiet Ġenerali lill-abbonati fi tliet bullettini ppubblikati kuljum. Il-websajt tal-aġenzija www.nannews.ng (qabel www.nan.ng) tnediet fit-8 t'Awwissu 2016, biex toffri aħbarijiet lill-udjenza dinjija interessata fl-aħbarijiet primarjament dwar in-Niġerja, l-iktar pajjiż popolat fl-Afrika.

L-aġenzija għandha netwerk ta' ġurnalisti li jkopru l-istati kollha tal-federazzjoni li juru li huma sors prezzjuż ta' rapporti t'aħbarijiet ippubblikati minn gazzetti reġjonali u nazzjonali li m'għandhomx kopertura mal-pajjiż kollu.

NAN Età tal-Irtirar 
Is-Sur Bayo Onanuga, Direttur Maniġerjali, Aġenzija tal-Aħbarijiet tan-Niġerja (NAN), talab għall-estensjoni tal-età tal-irtirar għall-ġurnalisti fis-servizz pubbliku minn 60 sena għal 70 sena. Onanuga għamel din is-sejħa f'Abuja waqt li kien qed jitkellem f'ċerimonja tal-irtirar organizzata għad-Deputat Editur-Kap mal-aġenzija. Skond hu, il-ġurnalisti jsiru aktar esperjenzati hekk kif jixjieħu fuq ix-xogħol, u għalhekk, ħeġġew lill-unjins relevanti biex jibdew il-kwistjoni mal-awtoritajiet rilevanti. L-età tal-irtirar għall-ġurnalisti għandha tiġi estiża għal 70 sena, sabiex ikunu għadhom jistgħu jikkontribwixxu għall-organizzazzjonijiet tagħhom.

Referenzi 

Niġerja
Jugend musiziert

Jugend musiziert hija kompetizzjoni mużikali fil-Ġermanja u l-Awstrija. Il-kompetizzjoni mużikali, li hija magħrufa ħafna fil-Ġermanja, issir f'ambitu nazzjonali u internazzjonali.

Noti

Ħoloq esterni 

 Jugend musiziert

Ġermanja
Awstrija
Mużika
Isabelle Borg

Isabelle Borg (Londra 7 ta' Settembru 1959 - Malta 23 ta' Settembru 2010) kienet artista Ingliża-Maltija. Ix-xogħol tagħha deher f’diversi wirjiet f’Malta u internazzjonalment.

Ħajja 
Isabelle Borg twieldet Londra fl-1959 minn missier Malti u omm Taljana. Hija studjat il-pittura fil-Camberwell School of Art, Londra, u ggradwat BA (Hons) fl-1986. Hija kisbet MA (History of Art) fl-1994 u għallmet l-arti fl-Università ta’ Malta. Qattgħet perjodi ta’ ħajjitha f’Berlin u West Cork, fl-Irlanda. Lejn l-aħħar tas-snin tmenin hija waqqfet il-Moviment Mara Maltija.

Mewt 
Borg mietet f’Malta fl-2010, wara li sofriet minn fibrożi pulmonari idjopatika. Qattgħet l-aħħar snin ta’ ħajjitha taħdem mill-istudjo tagħha fil-Furjana. Matul l-aħħar xhur ta’ ħajjitha kienet attiva tipprotesta kontra l-awtoritajiet tal-ippjanar ta’ Malta, billi sostniet li x-xogħlijiet ta' kostruzzjoni li kienu qed isiru biswit ir-residenza tagħha kienu qed ikollhom impatt negattiv fuq il-kwalità ta' ħajjitha, qed jaggravaw il-marda il-madra li kellha u jillimitawha biex tgħix fil-kamra tas-sodda tagħha, kif ukoll kellhom impatt negattiv fuq il-wirt kulturali taż-żona.

Xogħlijiet 
Isabelle Borg regolarment esibiet ix-xogħol tagħha kemm f'Malta kif ukoll internazzjonalment, fl-Irlanda, l-Ingilterra, u l-Ġermanja, fost pajjiżi oħra. Ix-xogħol tagħha kien esebit fil-Museum of Fine Arts f’Malta u fil-Kavallier ta' San Ġakbu. Hija pparteċipat f'diversi wirjiet ta' gruppi u kellha r-riċerka tagħha ppubblikata. Retrospettiva tax-xogħolijiet artistiċi tagħha saret f’Malta f’Ġunju 2017. Is-suġġetti tagħha kienu jinkludu pajsaġġi, astratti u ritratti.

Referenzi

Rabtiet esterni 

 Bijografija

Mietu fl-2010
Twieldu fl-1959
Artisti Maltin
Pittriċi
Isabelle
Evangelista Menga

Evangelista Menga (twieled madwar l-1480 – miet madwar l-1571) kien inġinier militari Taljan.

Menga kien l-inġinier militari tal-Imperatur Karlu V u ddisinja diversi kastelli fl-Italja inkluż dawk ta' Copertino, Barletta, Mola di Bari u Parabita, flimkien ma' torri f'Margherita di Savoia. Bejn l-1560 u l-1567, Menga kien l-inġinier residenti tal-Ordni ta' San Ġwann, u kien involut fit-tiswija tal-fortifikazzjonijiet ta' Malta matul l-Assedju l-Kbir tal-1565.

Huwa żżewweġ lil Maria Coco u kellhom tifel wieħed jismu Avolio. Dan kellu erbat itfal: Sigismondo, Porzia, Camilla u Laura. Sigismondo żżewweġ lil Ottavia Calefato fi Francavilla, u Porzia żżewwġet lil Angelo Perruccio di Leverano.

Menga rċieva t-titlu onorifiku ta' kavallier minħabba s-servizz tiegħu lill-Ordni, u ngħata pensjoni ta' 300 skud. Huwa miet madwar l-1571 meta kellu xi 90 sena, probabbli f'Malta.

Referenzi 

Twieldu fl-1480
Mietu fl-1571
Arkitetti Taljani
Fabio Strinati

Fabio Strinati (San Severino Marche, L-Italja, 19 ta 'Jannar, 1983) huwa poeta, kittieb u esperantista Taljan. Wara li ddebutta bħala poeta fl-2014, bil-ktieb Pensieri nello scrigno. Nelle spighe di grano è il ritmo, huwa kiteb ukoll xi kotba ta’ aforiżmi.

Hu l-awtur ta’ diversi kollezzjonijiet ta’ poeżiji, jgħix u jaħdem f’Esanatoglia, belt fir-reġjun tal-Marche fil-provinċja ta’ Macerata.

Il-poeżiji tiegħu ġew tradotti għall-Katalan, l-Ingliż, il-Ġermaniż, l-Ispanjol, il-Kroat, il-Bosnijaku, l-Albaniż, l-Esperanto u l-Maċedonjan.

Xogħlijiet 

 Anime tranciate; Lirika, CTL Editore Livorno, Livorno 2020, ISBN 9788833872421
Frugale trasparenza; Lirika/ Talb, Edizioni Segno, Tavagnacco 2020, ISBN 978-88-93185639
Oltre la soglia, uno spiraglio; Lirika, taljan u esperanto, Edizioni Segreti di Pulcinella, Firenze 2020, ISBN 978-1-716734342
 Obscurandum; Lirika, Fermenti Editrice 2020, ISBN 978-88-94978292
 La Calabria e una pagina; Lirika, Meligrana, Tropea 2020, ISBN 978-88-68153489
 Toscana-Venezia solo andata; Lirika , Calibano, Novate Milanese 2020, ISBN 978-88-94992717
 Lungo la strada un cammino; Lirika, Transeuropa, Massa 2019, ISBN 978-88-31249072
 Discernimento atrabile; Lirika, Macabor, Francavilla Marittima 2019, ISBN 978-88-85582750
 Concertino per melograno solista; Lirika, taljan u spanjol, Apollo Edizioni, Bisignano 2019, ISBN 978-88-31202008
 Quiete; Haiku, Ass. Culturale Il Foglio, Piombino 2019, ISBN 978-88-76067754
 Sguardi composti… e un carosello di note stonate; Lirika, Apollo Edizioni, Bisignano 2018, ISBN 978-88-94921380
 L'esigenza del silenzio; Lirika, La Mezzelane Casa Editrice, Santa Maria Nuova 2018, ISBN 978-88-33280264
 Aforismi scelti. Vol. 2; Aforiżmi, Ass. Culturale Il Foglio, Piombino 2017, ISBN 978-8876067174
 Al di sopra di un uomo; Lirika, Ass. Culturale Il Foglio, Piombino 2017, ISBN 978-8876066573
 Dal proprio nido alla vita; Lirika, Ass. Culturale Il Foglio, Piombino 2016, ISBN 978-8876066405
 Un'allodola ai bordi del pozzo; Lirika, Ass. Culturale Il Foglio, Piombino 2015, ISBN 978-88-76065910
 Pensieri nello scrigno. Nelle spighe di grano è il ritmo; Lirika, Ass. Culturale Il Foglio, Piombino 2014, ISBN 978-88-76065279

Poeti Taljani
Kaħħal

Kaħħal huwa ħaddiem tas-sengħa li jaħdem bil-ġibs, billi jagħmel saff ta' ġibs fuq ħajt ta' ġewwa jew ġibs dekorattivi fuq soqfa jew ħitan. Il-proċess tal-ħolqien tal-ġibs, imsejjaħ tiġbis, ilu jintuża fil-kostruzzjoni tal-bini għal sekli sħaħ.

Storja 

Ix-xogħol tal-ġibs huwa wieħed mill-aktar snajja antiki użat b’rabta mal-operazzjonijiet tal-bini, l-ewwel evidenza turi li l-abitazzjonijiet tal-bniedem primittiv kienu mibnija b’mod sempliċi bi stikek u mkaħħlin bit-tajn. Ma damx ma nstab u ntuża materjal iktar dejjiemi u viżibbli biex jieħu post it-tajn jew il-ħama, u li l-perfezzjoni fit-taħlit ta' materjali tal-ġibs ġiet avviċinata f'perjodu remot ħafna, hija evidenti mill-fatt li wħud mill-ewwel ġibs li baqa' mhux disturbat jeċċella fil-kompożizzjoni xjentifika tiegħu ma' dak li nużaw illum. 

Il-piramidi fl-Eġittu  fihom xogħol tal-ġibs eżegwit mill-inqas erbat elef sena ilu, probabbilment ħafna qabel, u għadhom eżistenti, iebsa u durabbli, fil-preżent. Minn skoperti riċenti ġie aċċertat li l-għodod prinċipali tal-ġibs ta’ dak iż-żmien kienu prattikament identiċi fid-disinn, forma u skop ma’ dawk użati llum. Għall-ifjen xogħol tagħhom l-Eġizzjani użaw ġibs magħmul minn ġibs kalċinat bħall- ġibs ta' Pariġi  tal-preżent, u l-metodi tagħhom ta' tikħil fuq qasab jixbħu b'kull mod il-lath, il-ġibs, il-galleġġjant u x-xogħol issettjat tagħna. Ix-xagħar ġie introdott biex isaħħaħ l-affarijiet, u l-lest kollu kemmxejn taħt pulzier oħxon.

Kmieni ħafna fl-istorja tal-arkitettura Griega nsibu l-użu tal-ġibs ta’ stokk abjad tal-ġir abjad, li nstab f’Mycenae . L-arti kienet laħqet il-perfezzjoni fil-Greċja aktar minn ħames sekli qabel Kristu, u l-ġibs kien ta' spiss użat biex ikopri tempji esternament u internament, f'xi każijiet anke fejn il-bini kien tal-irħam. Huwa fforma art mill-isbaħ għal pittura dekorattiva, li f'dan il-perjodu tal-istorja Griega kienet laħqet grad għoli ħafna ta' sbuħija. Magħruf ukoll bħala Gyporockers.

Għodda u materjali 
Fl-operazzjonijiet aktar komuni ta' tikħil, huma meħtieġa relattivament ftit għodda u ftit materjali, iżda l-ħaddiem effiċjenti fil-fergħat kollha tal-inġenju jkollu varjetà kbira ta' għodda. Il-materjali tal-ħaddiem huma torn, imsiemer tat-torn, ġir, ramel, xagħar, ġibs ta' Pariġi, u varjetà ta' siment, flimkien ma' ingredjenti varji biex jiffurmaw ħasliet tal-kulur.

Referenzi 

Sengħa tal-bini
Tim nazzjonali tal-futbol tat-Tuneżija

It-tim nazzjonali tal-futbol tal-Tuneżija (bl-Għarbi: منتخب تونس لكرة القدم) huwa t-tim nazzjonali tad-dixxiplina sportiva tal-futbol tal-Tuneżija u huwa amministrat mill-federazzjoni tal-futbol Tuneżijana.

Rekord kompetittiv

Tazza tad-Dinja

Tazza tan-Nazzjonijiet Afrikani

Tazza tal-Konfederazzjonijiet

Skwadra attwali

Ħoloq esterni

Sit uffiċjali tal-Federazzjoni Tuneżijana
Dak kollu fuq il-futbol fl-Tuneżija

Tuneżija
Futbol fl-Tuneżija
Sur Santa Barbara

Is-Sur ta' Santa Barbara huwa sur b'wiċċ ċatt b'parapet baxx qrib il-Port il-Kbir tal-Belt Valletta, li jħares fuq dan il-port.

Storja 
Dan is-Sur inbena matul is-Seklu 16 mill-Kavallieri ta' San Ġwann. Huwa jifforma parti mill-fortifikazzjonijiet tal-ġebel tal-Belt Valletta. Minħabba li din il-parti tal-Belt kienet mgħassa sew minn Forti Sant'Anġlu, li tinsab fuq in-naħa tal-Port il-Kbir, is-Sur Santa Barbara ma' kienx meqjus ta' importanza militari biżżejjed biex jiġi assenjat lill-Kavallieri. Minflok, dan għadda għand l-Għaqda tal-Bumbardieri. Peress li l-Għaqda kellha lil Santa Barbara bħala qaddisa patruna tagħha, kien meqjus xieraq li s-Sur jissemma għaliha.

Il-Knisja ta' Santa Barbara fi Strada Rjali, il-Belt Valletta, li għandha l-istess isem kienet immexxija wkoll mill-Għaqda tal-Bumbardieri.

Referenzi 

Belt Valletta
Il-Port il-Kbir

Il-Port il-Kbir magħruf ukoll bħala l-Port tal-Belt Valletta, huwa port naturali fil-Gzira ta' Malta. Bħala port ġie mmodifikat sostanzjalment matul is-snin b'diversi baċiri, mollijiet, u fortifikazzjonijiet.

Deskrizzjoni 
Il-bokka tal-Port tħares lejn il-Lvant ta’ Fuq u hija mdawra lejn it-tramuntana minn Sant'Iermu. Il-Breakwater joffri kenn tajjeb lil dan il-port. Il-Ponta tar-Rikażli tkompli tingħaqad miegħu minn-nofsinhar.

Ix-xatt tal-Majjistral huwa magħmul mill-peniżola ta’ Sciberras, li fil-biċċa l-kbira tagħha hija magħmula mill-Belt Valletta u s-subborg tagħha l-Furjana. Din il-peniżola taqsam il-Port il-Kbir mit-tieni port naturali li jinsab parallel miegħu, dak ta' Marsamxett. Il-passaġġi tal-baħar fil-port jibqgħu deħlin kważi sal-Marsa. In-naħa tax-Xlokk tal-port huwa ffurmat minn ilsna u fetħiet kbar bħal dawk tal-Irnella, il-Kalkara , it-Tarzna , u tal-Franċiż  li jofformaw parti mill-Kalkara u t-Tliet Ibliet: L-Isla, Bormla, u l-Birgu. Il-port ġie deskritt ħafna drabi  bħala wieħed mill-isbaħ portijiet naturali li jeżistu.

Referenzi 

Portijiet ta' Malta
Ġeografija ta' Malta
Rajnath Singh

Rajnath Singh (twieled fl-10 ta' Lulju 1951) huwa politiku Indjan li jservi bħala l-Ministru tad-Difiża tal-Indja. Huwa l-eks-President tal-Bharatiya Janata Party (BJP). Qabel serva bħala l-Kap Ministru ta' Uttar Pradesh u bħala Ministru tal-Kabinett fil-Gvern ta' Atal Bihari Vajpayee. Huwa kien il-Ministru għall-Intern fl-ewwel ministeru ta' Narendra Modi. Huwa serva wkoll bħala l-President tal-BJP darbtejn jiġifieri l-2005 sal-2009 u l-2013 sal-2014.

Referenzi

Ħoloq esterni 
 
 

Nies ħajjin
Twieldu fl-1951
Politiċi Indjani
Chase Elliott

William Clyde "Chase" Elliott II (twieled fit-28 ta' Novembru 1995) huwa sewwieq tal-karozzi Amerikan li jikkompeti fin-NASCAR Cup Series mat-tim ta' Hendrick Motorsports.

Elliott huwa l-uniku iben tal-eks-sewwieq tan-NASCAR, Bill Elliott.

Referenzi

Ħoloq esterni
 Sit uffiċjali

Nies ħajjin
Twieldu fl-1995
Tayanna

Tayanna (Chernivtsi, 29 ta' Settembru 1984) hi kantanta.

Kantanti
Madonni ta' Raffaello

Din il-paġna tagħti lista tal-pitturi li jirrappreżentaw il-Madonni ta' Raffaello. Hemm 45 pittura b'kollox f'din il-paġna.

Il-Madonni ta' Raffaello

Bibljografija 
 Le Muse Enciclopedia di tutte le arti - Editur De Agostini, Novara p.457, volume IX
 Pierluigi De Vecchi, Raffaello, Rizzoli, Milan 1975

Proġetti oħra 
Raffaello

Ħoloq esterni 
  http://www.women.it/bibliotecadelledonne/raffmad.htm 
  https://web.archive.org/web/20050325205246/http://www.women.it/bibliotecadelledonne/raffmad.htm

Pittura
Listi
Feniċiżmu

Il-Feniċiżmu huwa tip ta ’nazzjonaliżmu li jenfasizza l-oriġini Feniċi tal-Libaniżi. Dan il-fenomenu jaffettwa wkoll it-Tuneżija permezz tal-wirt Kartaġiniż tagħha.

Il-kunċett kien żviluppat notevolment mill-intellettwali Michel Chiha u Youssef Al Sauda fil-bidu tal-mandat Franċiż fis-Sirja-Libanu, sabiex tiġġustifika l-ħolqien ta 'stat separat mil-Libanu.

Il-poeta Saïd Akl iddefenda ideat simili billi sostna l-użu tad-djalett Libaniż Għarbi miktub b’karattri Latini bħala lingwa letterarja u nazzjonali.

L-istorja tal-Feniċi ġiet ukoll sfruttata politikament f’Malta. Fi żmien meta bosta politiċi lokali riedu l-annessjoni għall-Italja u l-abbandun tal-lingwa Maltija, l-avversarji tagħhom argumentaw li din kienet derivata mill-Feniċju, u mhux mill-Għarbi, din l-aħħar lingwa tkun assoċjata fl-immaġinazzjoni lokali mar-reliġjon Musulmana.

Politika
Libanu
Jimmie Johnson

Jimmie Kenneth Johnson (twieled fis-17 ta' Settembru 1975) huwa sewwieq tal-karozzi professjonali Amerikan.

Johnson saq fin-NASCAR Cup Series bejn l-istaġun 2002 u l-2020 mat-tim ta' Hendrick Motorsports. F'dan il-kampjonat rebaħ seba' titli (2006–2010, 2013 u 2016) biex ugwalja r-rekord miksub minn Richard Petty u Dale Earnhardt.

Mill-2021, Johnson ingħaqad mat-tim ta' Chip Ganassi Racing li jieħdu sehem fl-IndyCar Series.

Referenzi

Ħoloq esterni

 Sit uffiċjali

Nies ħajjin
Twieldu fl-1975
Sewwieq tal-karozzi Amerikani
B. R. Ambedkar

Bhimrao Ramji Ambedkar, magħruf ukoll bħala Dr. Babasaheb Ambedkar (twieled fl-14 ta' April 1891 – miet fis-6 ta' Diċembru 1956), kien ġurist, ekonomista, politiku u riformatur soċjali Indjan, li ispira l-moviment Buddista Dalit u għamel kampanja kontra d-diskriminazzjoni soċjali lejn dawk li ma jintmessux (Dalits). Huwa appoġġa wkoll id-drittijiet tan-nisa u tax-xogħol. Huwa kien l-ewwel Ministru indipendenti tal-Liġi u l-Ġustizzja tal-Indja, il-perit tal-Kostituzzjoni tal-Indja, u l-missier fundatur tar-Repubblika tal-Indja.

Fl-1956, huwa beda konverżjoni tal-massa tad-Dalits, u kkonverta għall-Buddiżmu ma '600,000 partitarju. Huwa qajjem il-Buddiżmu fl-Indja. Ambedkar huwa meqjus bħala bodhisattva, u l-Maitreya, fost il-Buddisti Navayana.

Fl-1990, il-Bharat Ratna, l-ogħla premju ċivili tal-Indja, ingħata posthumously lil Ambedkar. Il-wirt ta 'Ambedkar jinkludi bosta monumenti u tpinġijiet fil-kultura popolari. Il-wirt ta 'Ambedkar bħala riformatur soċjo-politiku, kellu effett profond fuq l-Indja moderna.

Ambedkar ġie vvutat "l-Ikbar Indjan" (The Greatest Indian) fl-2012 minn stħarriġ organizzat minn History TV18 u CNN IBN, qabel Vallabhbhai Patel u Jawaharlal Nehru.

Ambedkar Jayanti (għeluq snin Ambedkar) huwa festival annwali ċċelebrat fl-14 ta 'April, li jiġi ċċelebrat mhux biss fl-Indja iżda mad-dinja kollha. Ambedkar Jayanti huwa ċċelebrat bħala btala pubblika uffiċjali fl-Indja kollha. In-Nazzjonijiet Uniti ċċelebraw lil Ambedkar Jayanti fl-2016, fl-2017 u fl-2018.

Referenzi 

Nies Indjani
Twieldu fl-1891
Mietu fl-1956
Buddiżmu
Bejrut

Bejrut (Għarbi: بيروت) hija l-belt kapitali tal-Libanu u l-ikbar belt fil-pajjiż. Hija metropoli b'madwar 360,000 abitant fl-2011. L-agglomerazzjoni urbana għandha bejn 1.8 u 2 miljun abitant.

Libanu
Bliet kapitali fl-Asja
Peniżoli
Falanġi Libaniżi

Il-Falanġi Libaniżi jew il-Partit Libaniż tal-Falanġi (bl-Għarbi: حزب الكتائب اللبنانية; Ḥizb al-Katā'ib al-Lubnānīya) huwa partit politiku Nisrani fil-Libanu mwaqqaf fl-1936. Il-partit kellu rwol ewlieni fil-Gwerra Ċivili Libaniża (1975-1990). Bħalissa huwa parti mill-Alleanza tal-14 ta’ Marzu.

Ħoloq esterni 

 Sit uffiċjali

Libanu
Partiti politiċi
Catania Beach Soccer

L- Associazione Sportiva Dilettantistica Catania Beach Soccer hija l-ewwel tim tal-beach soccer f'Katanja . Il-klabb għandu l-kwartieri ġenerali tiegħu fi Gravina ta 'Katanja (CT).

Storja 
Imwaqqfa fl- 2004 minn Giuseppe Bosco, bit-trejner Stefano Musumeci, immedjatament ipparteċipat fil-kampjonat tas-Serje A. L-ewwel sena rebaħ it-Tazza Taljana.

Suċċessi 
Catania Beach Soccer rebaħ ħafna rebħiet, huwa l-iktar klabb bl-isem fl- Italja.

 Kampjonat Serje A 

2 (2008 u 2018)

 Tazza tal-Italja  

4 (2004, 2005, 2018, 2019)

 Super Cup Taljana  

4 (2006, 2007, 2009, 2016)

Rabtiet esterni 

 https://www.cataniabeachsoccer.it/ (sit uffiċjali)

 https://www.lnd.it/ (websajt tal-Lega Nazzjonali tad - Dilettanti)

Referenzi 

Sport
Sports tat-timijiet
Timijiet sportivi
Banca Agricola Popolare di Ragusa

Banca Agricola Popolare di Ragusa (Bapr) hija kumpanija koperattiva Taljana għal ishma b'responsabbiltà limitata mwaqqfa fl- 1889, b'kaital ġenerali f'Ragusa u sussidjarji li joperaw fl-oqsma ta' Ragusa, Siracusa, Catania, Messina, Enna, Palermo u Milan.

Storja 

Il-bank twaqqaf fl-10 ta’ Marzu, 1889 bħala Banca Popolare Cooperativa di Ragusa (li ġie inkorporat fl-istitut attwali, imwaqqaf fl-1902), meta grupp ta' Ragusani magħmul minn Luigi Cartia, Giorgio Morana Gulino, Giovanni Lupis, Corrado Schifitto, Gaetano Nicita, Vincenzo Cannì, Filipponeri Criscione u Carmelo Scribano ffirmaw att fundatur. L-ewwel azzjonisti wettqu l-integrazzjoni tal-kapital u fl-aħħar tas-sena kien hemm madwar 60 biex jissottoskrivu għal ishma, għal total ta' 56,000 lira.

Il-kumpanija twieldet wara attività ekonomika, agrikola u kummerċjali intensa, preżenti fil- provinċja ta' Ragusa. B'mod partikolari, mill-bidu tas-snin disgħin, il-bank segwa politika ta' espansjoni, billi kiseb tmexxija fil-qasam reġjonali, billi ppromwova, f'sinerġija, l-ekonomija lokali. 

Il-kumpanija parent Banca Agricola Popolare di Ragusa tikkontrolla wkoll kumpanija tal-proprjetà immobbli bbażata f'Ragusa, u kumpanija ta 'senserija tal-ishma bbażata f'Milan. Hija istituzzjoni ta' kreditu dejjem meqjusa solida u effiċjenti fix-xena bankarja nazzjonali. Fl-2020, 86 aġenzija se jkunu preżenti fl-Italja (85 fir-reġjun ta' Sqallija).

Fl-2019, il-Bank tal-Italja ta permess lill-Agrikoltura biex jixtri lura l-ishma tiegħu stess sa 2% tal-kapital primarju.

Ishma 

 Arca Fondi (0.320%)

Premjijiet 

 "Ħallieqa tal-valur" (Milano Finanza Global Awards 2018)
 "L-aħjar bank għar-rekwiżiti kapitali" (Milano Finanza Global Awards 2019)
 "L-aħjar bank fir-reġjun ta 'Sqallija" (Milano Finanza Global Awards 2019)

Rabta esterni 
 Sit uffiċjali: https://www.bapr.it/

Biblijografija

Referenzi 

Sqallija
Italja
Kumpaniji Taljani
Soċjetà tal-Ajruport ta' Comiso

Is-Soċjetà tal-Ajruport ta' Comiso (bit-Taljan: Società Aeroporto Comiso jew So.A.Co) hija l-kumpanija li tamministra l-ajruport Pio La Torre ta' Comiso, fil-Konsorzju Muniċipali Ħieles ta' Ragusa, fi Sqallija.

Kompożizzjoni korporattiva 
Fit-twelid tiegħu, SOACO kien kompletament f'idejn il-muniċipalità ta' Comiso. Fl-2007 Intersac Hoding SpA ingħatat it-tmexxija ta 'l-ajruport flimkien ma' 51% tal-ishma tal-kumpanija ta' l-ajruport. Fi Frar 2008, INTERSAC Holding SpA (sussidjarja tal-Kumpanija ta 'l-Ajruport ta' Katanja) xtrat 588 elf sehem ieħor ta' SOACO, ugwali għal 14% tal-ishma mill-muniċipalità ta' Comiso, u ġab il-pakkett tagħhom għal 65%.

Biex tiġi estiża r-runway tal-ajruport ta' Comiso, 32 ettaru tal-muniċipalità ġirien ta' Chiaramonte Gulfi kellhom jiġu okkupati, u r-rotta preferenzjali għall-inżul u t-tluq taffettwa l-aktar it-territorju tal-muniċipalità ta' Vittoria, għalhekk ġiet iċċirkolata l-idea li l-Muniċipalità ta' Comiso jista 'jbigħ ishma ta' SOACO liż-żewġ muniċipalitajiet affettwati mill-attivitajiet tal-ajruport, iżda din l-ipoteżi ma ntlaħqitx.

Il-muniċipalità ta 'Comiso għalhekk għandha 35% u l-Ajruport ta' Katanja S.p A. 65%.

Dejta tal-kumpanija 

 Isem tal-kumpanija: SO.A.CO. S.p.A. - Kumpanija ta 'l-ajruport ta' Comiso
 Uffiċċju reġistrat: Piazza Fonte Diana sn - 97013 Comiso (RG)
 Numru tal-VAT: 01083290880
 Kapital azzjonarju: 4,200,000 ewro

Ara wkoll 
 Air Malta
 Ajruport ta' Comiso

Referenzi

Ħoloq esterni 
 

Sqallija
Italja
Kumpaniji Taljani
Ajruport ta' Comiso

L-Ajruport ta' Comiso, magħruf ukoll bħala L-Ajurport Vincenzo Magliocco, huwa ajruport fil-belt Sqallija ta' Ragusa.

Matul il-Gwerra l-Bierda, Comiso kien wieħed mill-bażijiet militari ewlenin tan-NATO fin-Nofsinhar tal-Ewropa. L-ajruport infetaħ għat-traffiku tal-ajru ċivili fl-2013.

Referenzi

Ħoloq esterni 
  Paġna ewlenija

Ajruporti tal-Italja
Amaro Averna

Averna huwa likur prodott f'Caltanissetta, komun ta' Sqallija. Il-kumpanija Averna ġiet akkwistata fl-2014 mill-Grupp Campari.

Storja 

Fl-1802, Salvador Averna twieled minn familja tan-nar tan-negozjanti tad-drapp. Imrabba f'Caltanissetta, hu kien wieħed mill-aktar membri attivi tal-komunità, ġudikant tal-paċi u benefattur tal-Abbazija ta' Santo Espírito. Hawnhekk, skont tradizzjoni antika mwielda fl-abbaziji Benedettini msaħħa u mifruxa fl-Ewropa permezz tal-monasteri Cistercensi u Cluniacensi, il-patrijiet ipproduċew, bir-riċetta tagħhom, elisir ta' ħxejjex aromatiċi li, minkejja li kienu "amaro", kienu gradevoli u kellhom proprjetajiet toniċi u terapewtiċi. Fl-1859, bħala sinjal ta' rikonoskenza, il-patrijiet iddeċidew li jagħtu lil Salvador ir-riċetta għall-infużjoni u fl-1968 bdiet il-produzzjoni għall-mistednin ta' Casa Averna.

Fl-1958, il-kumpanija Averna ħolqot kumpanija azzjonarja (l-Averna Spa Brothers) u xi sena wara nbena wkoll stabbiliment ġdid.

Karatteristiċi u tidwiq 
Huwa ppreżentat b'kulur karamella, b'togħma safra mhux eċċessiva u qawwa alkoħolika ta' 29% alkoħol/volum; ir-riċetta oriġinali kienet tipprevedi qawwa alkoħolika ta' 34% u fis-snin tal-2000, 32%. Il-likur jinxtorob sempliċi jew bis-silġ, bħala xarba diġestiva jew tas-sajf (b'ħafna silġ) jew f'temperatura tal-friġġ.

Referenzi

Ħoloq esterni 

 Sit uffiċjali

Kumpaniji Taljani
Sqallija
Lena Belkina

Lena Belkina (Tashkent, 27 ta' Novembru 1987) hi kantanta.

Kantanti Ukreni